CELEX: 32016D2062
Language: sk
Date: 2016-11-23 00:00:00
Title: Vykonávacie rozhodnutie Komisie (EÚ, Euratom) 2016/2062 z 23. novembra 2016, ktorým sa mení vykonávacie rozhodnutie 2012/818/EÚ, Euratom, ktorým sa Dánsku povoľuje používať určité približné odhady na výpočet základu vlastných zdrojov DPH [oznámené pod číslom C(2016) 7442]

25.11.2016   
            
            
               SK
            
            
               Úradný vestník Európskej únie
            
            
               L 319/44
            
         VYKONÁVACIE ROZHODNUTIE KOMISIE (EÚ, Euratom) 2016/2062
   z 23. novembra 2016,
   ktorým sa mení vykonávacie rozhodnutie 2012/818/EÚ, Euratom, ktorým sa Dánsku povoľuje používať určité približné odhady na výpočet základu vlastných zdrojov DPH
   
      
         [oznámené pod číslom C(2016) 7442]
      
   
   (Iba dánske znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na nariadenie Rady (EHS, Euratom) č. 1553/89 z 29. mája 1989 o konečných jednotných dohodách o vyberaní vlastných zdrojov pochádzajúcich z dane z pridanej hodnoty (1), a najmä na jeho článok 6 ods. 3 druhú zarážku,
   po konzultácii s Poradným výborom pre vlastné zdroje,
   keďže:
   
               (1)
            
            
               Podľa článku 370 smernice Rady 2006/112/ES (2) môže Dánsko v súlade s podmienkami, ktoré sa v tomto členskom štáte uplatňovali k 1. januáru 1978, naďalej zdaňovať transakcie uvedené v časti A prílohy X. Podľa článku 371 tej istej smernice môže Dánsko v súlade s podmienkami, ktoré sa v tomto členskom štáte uplatňovali k 1. januáru 1978, naďalej oslobodzovať od dane transakcie uvedené v časti B prílohy X; pričom tieto transakcie je potrebné zohľadniť pri stanovení základu vlastných zdrojov založených na DPH.
            
         
               (2)
            
            
               Na základe vykonávacieho rozhodnutia Komisie 2012/818/EÚ, Euratom (3) má Dánsko povolenie používať približné odhady pre transakcie uvedené v časti A bode 2 prílohy X a pre transakcie uvedené v časti B bode 10 prílohy X k smernici 2006/112/ES.
            
         
               (3)
            
            
               Vo svojom liste z 29. apríla 2016 (4) Dánsko požiadalo o predĺženie svojich povolení na výpočet základu vlastných zdrojov DPH pre transakcie uvedené v časti A bode 2 prílohy X a v časti B bode 10 prílohy X k smernici 2006/112/ES. V súlade so žiadosťou Dánska by sa mali povolenia predĺžiť, keďže výnimky zostávajú vo vnútroštátnych právnych predpisoch.
            
         
               (4)
            
            
               Z dôvodu transparentnosti a právnej istoty je vhodné platnosť povolení časovo obmedziť.
            
         
               (5)
            
            
               Preto je vhodné vykonávacie rozhodnutie 2012/818/EÚ, Euratom zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Vo vykonávacom rozhodnutí 2012/818/EÚ, Euratom sa článok 2 nahrádza takto:
   
      „Článok 2
      Toto rozhodnutie sa uplatňuje od 1. januára 2012 do 31. decembra 2021.“
   
   Článok 2
   Toto rozhodnutie je určené Dánskemu kráľovstvu.
   
      V Bruseli 23. novembra 2016
      
         
            Za Komisiu
         
         Kristalina GEORGIEVA
         
            podpredsedníčka
         
      
   
   
      (1)  Ú. v. ES L 155, 7.6.1989, s. 9.
   
      (2)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).
   
      (3)  Vykonávacie rozhodnutie Komisie 2012/818/EÚ, Euratom z 19. decembra 2012, ktorým sa Dánsku povoľuje používať určité približné odhady na výpočet základu vlastných zdrojov DPH (Ú. v. EÚ L 352, 21.12.2012, s. 61).
   
      (4)  Ares(2016)2052880.